**Eseju konkurss jauniešiem „Rainis. Aspazija. Daugavpils.”**

 **NOLIKUMS**

No 2015. gada 1. aprīļa līdz 30. aprīlim Daugavpils pilsētas pašvaldības iestāde „Daugavpils Marka Rotko mākslas centrs” organizē eseju konkursu Daugavpils pilsētas un Daugavpils novada jauniešiem „Rainis. Aspazija. Daugavpils.”.

**Konkursa dalībnieki:** 7 - 12 klases skolēni.

**Konkursa mērķis:** Rosināt jauniešus domāt par Raiņa un Aspazijasdaiļradi, tās saikni ar Daugavpili. Ar konkursa starpniecību jaunieši tiks iesaistīti Raiņa un Aspazijas eseju sienas izveidošanā Daugavpils Marka Rotko mākslas centrā, piedāvājot skatītājam citādu esejas vizuālo noformējumu.

**Konkursa noteikumi:** Konkursā drīkst piedalīties Daugavpils pilsētas un Daugavpils novada jaunieši 7 -12 klašu skolēni, kuri savu radošo izpausmi pauž literārā valodā.

Katrs drīkst iesniegt vienu eseju.

Darbu izmērs – viena lappuse A4 formāts, fonta lielums - 12.

30 labāko eseju autori tiks aicināti savas esejas uzrakstīt uz Raiņa un Aspazijas eseju sienas līdz 2015. gada 14. maijam Daugavpils Marka Rotko mākslas centrā.

**Konkursa darbu vērtēšana:** Konkursa darbus izvērtēs pēc satura un atbilstības tēmai.

**Konkursa balvu fonds:** Visi konkursa dalībnieki saņems apliecinājumu par dalību konkursā. 30 labāko eseju autori saņems balvas.

Eseju un aizpildītu konkursa pieteikumu anketu **iesniegt elektroniski** baiba.priedite@daugavpils.lv **līdz** 2015. gada 30. aprīlim.

Konkursa organizētāji, saglabājot konkursa dalībnieku autortiesības, bez atlīdzības patur tiesības izmantot konkursa darbus centra izglītības programmas vajadzībām.

Konkursa rezultāti būs pieejami 2015. gada 6. maijā Daugavpils Marka Rotko mākslas centra tīmekļa vietnē: [www.rotkocentrs.lv](http://www.rotkocentrs.lv).

Konkursa dalībnieku esejas būs apskatāma un lasāmas uz Raiņa un Aspazijas eseju sienas Daugavpils Marka Rotko mākslas centrā 2015. gada 16. maijā.